CELEX: 62010TN0039
Language: lt
Date: 2010-01-29 00:00:00
Title: Byla T-39/10: 2010 m. sausio 29 d. pareikštas ieškinys byloje El Corte Inglés prieš VRDT — Pucci International (PUCCI)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/49
            
         2010 m. sausio 29 d. pareikštas ieškinys byloje El Corte Inglés prieš VRDT — Pucci International (PUCCI)
   
   (Byla T-39/10)
   2010/C 100/74
   Kalba, kuria surašytas ieškinys: anglų
   
      Šalys
   
   
      Ieškovė: El Corte Inglés, S.A. (Madridas, Ispanija), atstovaujama advokatų M. López Camba, J. Rivas Zurdo ir E. Seijo Veiguela
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Emilio Pucci International B.V. (Barnas, Nyderlandai)
   
      Ieškovės reikalavimai
   
   
               —
            
            
               Panaikinti 2009 m. spalio 29 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos (byla R 173/2009-1) sprendimą.
            
         
               —
            
            
               Priteisti iš atsakovės ieškovės patirtas išlaidas.
            
         
               —
            
            
               Priteisti iš kitos procedūros Apeliacinėje taryboje šalies ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: žodinis prekių ženklas PUCCI 3, 9, 14, 18, 25 ir 28 klasių prekėms.
   
      Prekių ženklo ar žymens, kuriuo grindžiamas protestas, savininkas: ieškovė.
   
      Prekių ženklas ar žymuo, kuriuo grindžiamas protestas: Ispanijoje registruotas vaizdinis prekių ženklas „Emidio Tucci“ 3, 9, 14, 18, 25 ir 28 klasių prekėms; Ispanijoje registruotas žodinis prekių ženklas „E. Tucci“ 25 klasės prekėms; Bendrijos vaizdinio prekių ženklo „Emidio Tucci“ paraiška, be kita ko, 3, 9, 14, 25 ir 28 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba klaidingai nusprendė, kad nėra galimybės supainioti nagrinėjamų prekių ženklų; Tarybos reglamento Nr. 207/2009 8 straipsnio 5 dalies pažeidimas, nes Apeliacinė taryba nusprendė, kad neįvykdytos šios nuostatos taikymo sąlygos, nes ankstesni prekių ženklai Ispanijoje įgijo gerą vardą, kiek tai susiję su mados gaminiais, ir trečiojo asmens atliekamas panašaus žymens naudojimas pakenktų šiam geram vardui ir nepagrįstai gautų iš to naudos.